Document ID: /roh_data/filtered/fineweb-2-filterrobots_roh.jsonl.gz/44229

La plievgia n’è betg vegnida. Persuenter han ils participants e las participantas gì da cumbatter sin ils 40 kilometers cun spessa tschajera ed inqual ha stuì turnar enavos da vias pulainas.
Ultima victoria sco profi al Bike Maraton Lumnezia
Chattà il pli spert la via tras la tschajera ha l'indigen Andrin Beeli. Curt suenter ch’el ha communitgà, ch’el veglia terminar sia carriera da profi, ha el pudì triumfar a la cursa en Lumnezia. Sia victoria è stada suverana, sin il segund ha el gì in avantatg da varga trais minutas e mez.
Jau hai schon stuì dar gas. I n'è betg stà uschia ch’i fiss stà luc per mai. Jau hai tuttina gì da patir in pau.
L’aura è stada meglra che prognostitgada
Las prognosas da l’aura han procurà per intginas malsegirtads avant la partenza da la cursa. Uschia n’eri betg cler, sche tut quels e quellas ch’eran s’annunziadas cumparan era a la partenza. Il levgiament tar il comité d’organisaziun è stà grond cura che las varga 250 persunas en cumparidas a la partenza.